สำหรับคนที่มีกองทุน หรือประกันครบกำหนด แต่อยากลดหย่อนภาษีต่อด้วยเงินก้อนเดิม ไม่ว่าจะเป็น LTF หรือประกันชีวิตสะสมทรัพย์ ที่ครบกำหนด สามารถเริ่มต้นลดหย่อนภาษีได้ตั้งแต่ต้นปีผ่านอะไร
สำหรับคนที่มีกองทุน หรือประกันครบกำหนด แต่อยากลดหย่อนภาษีต่อด้วยเงินก้อนเดิม ไม่ว่าจะเป็น LTF หรือประกันชีวิตสะสมทรัพย์ ที่ครบกำหนด สามารถเริ่มต้นลดหย่อนภาษีได้ตั้งแต่ต้นปีผ่านกองทุนรวม SSF/RMF​ ซึ่งนอกจากจะเป็นการนำเงินเดิมมาลดหย่อนภาษีต่อแล้ว การเริ่มต้นลงทุนตั้งแต่วันนี้ เงินก็ทำงานตั้งแต่วันนี้ ยิ่งมีเวลาให้เงินทำงานมากเท่าใด พลังของผลตอบแทนทบต้นจะแสดงอานุภาพเพิ่มพูนความมั่งคั่ง ให้มีโอกาสบรรลุเป้าหมายทางการเงินที่ตั้งไว้ได้ง่ายยิ่งขึ้น แต่จะดีกว่าหรือไม่ หากเงินก้อนเดียวกัน สามารถนำมาลดหย่อนภาษีได้ด้วย เช่น เริ่มทยอยลงทุน หรือ DCA​ ในกองทุน SSF ตั้งแต่ต้นปี นอกจากช่วยให้มั่นใจว่าจะไม่พลาดใช้สิทธิลดหย่อนภาษีแล้ว ยังช่วยให้เงินมีโอกาสได้รับผลตอบแทนระหว่างปี แทนที่จะไปรอลงทุนสิ้นปีแค่ครั้งเดียว รวมทั้งการทยอยลงทุน หรือ DCA กองทุน SSF ทุกเดือนอย่างต่อเนื่อง และถือจนครบกำหนด 10 ปีเต็ม แบบวันชนวันตามเงื่อนไข (เช่น 1 ก.พ. 65 ครบกำหนด 1 ก.พ.75) ก็ทำให้มีผู้ลงทุนมีรายได้จาก SSF ครบกำหนดทุกเดือน แต่สำหรับคนที่มีเงินพร้อมสำหรับการวางแผนลงทุน SSF ตั้งแต่ต้นปี ไม่ว่าจะเลือกจับจังหวะลงทุน หรือ DCA สามารถนำเงินทั้งหมดไปลงทุนกองทุน SSF ความเสี่ยงต่ำตั้งแต่ต้นปี แล้วทยอยจับจังหวะการลงทุน หรือ DCA สับเปลี่ยนไปกองทุนความเสี่ยงสูง ก็สามารถทำให้ SSF ครบกำหนดได้ไวขึ้นเกือบ 1 ปี เมื่อเทียบกับการลงทุนปลายปี
ความรู้ทางการเงิน,ตลาดการเงิน & ผลิตภัณฑ์และบริการทางการเงิน